Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Bit- tqanżiegħ irnexxieli nerġa nidħhol fir- ritmu Pariġin . It- transizzjoni kienet iebsa , ir- reabilitazzjoni kienet għajjiena , u wara tliet ġimgħat nitnikker , Pariġi qabditni minn xagħri , refgħatni mill- inertia li kont qed nistaġna fiha , farfret is- sadid tan- nostalġija tas- sajf orġjastiku u issa nistgħu ngħidu li Sandro lest biex jaffronta il- kaos urban mingħajr trawmi koroh ħafna . Is- sajf , l- għaġin bil- cozze , il- Magnum double chocolate u l- pinet Ċisk jinstabu 'l bogħod . U bħalma kont fassalt il- kolonna sonora għas- sajf , ħsibt f' waħda li tmur id f' id mal- griż xitwi li issa mhux beħsiebu jitlaqna sa qabel Mejju : Bl- ikbar indeċiżjoni , massa xagħar tirxoxta minn taħt żewġ kutri . Is- sħab Pariġin ma tantx iħajjarni . Nintikker nofs siegħa oħra . Il- qawmien iebes . . . . Waqt li fil- boxer shorts , quddiem il- PowerBook niċċekja jekk Fracchia la Belva Umana niżilx , bil- kikkra decaff ' f' idejja , għaddejja fuq wara , timlini bit- tama . Barulhinho Bom , MPB eżiliranti . . . Il- qawmien jissokta għand Akli , il- bar li fih sirt naf 'l Pariġi , jew aħjar . . . il- backwaters ta' Pariġi . Hawnhekk niġi biex naqra Libération u sabiex nosserva l- flora u l- fauna ta' Belleville . Fil- waqt li , quddiem il- gazzetta nistaqsi lili nnifsi għala s- sidien tal- bars Pariġini huma kważi kollha Berbers u ħafna minnhom jisimhom Akli , nilmaħ wieħed mill- ħafna barflies li jkunu lesti li jaħlulek dik l- isbaħ siegħa bil- philosophie du comptoir ta' ġiex xelini . Viva l- iPod u min ivvintah . Infittex niġri Splay ta' AlasNoAxis u ngħoddos rasi fil- gazzetta . . . . FUQ IL- METRO Nieħu pjaċir nosserva n- nies fuq il- metro . Qed nisma' Armistice 1918 ta' , il- pjanist kbir minn Minneapolis . Imma xi accordionist Rumen jiġi jagħmel sabotaġġ fuq widinti u jkolli ngħolli l- volum fuq l- iPod . U nieħu l- okkażjoni biex nitlob lil kull akkordjonist Rumen li jekk beħsiebu jiġi Pariġi biex jagħmel karriera fil- metro - 1 . ma jdoqqux / jimmasakrawx mużika ta' Edith Piaf 2 . idoqqu mużika minn pajjiżhom 3 . jekk jarawni nqarras wiċċi ma jeħdux għalihom imma jien l- accordeon NOBOGHDU ! ! ! . GĦAND FRANPRIX Il- friġġ vojta . U mmur għand Franprix ta' Belleville , li , misteru , imma kull darba li mmur jien dejjem ikun hemm ġlieda . L- ispeakers ta' Franprix jobżqu pop Franċiż abominevoli mis- snin tmenin , li suppost jinkuraġġik biex tikkonsma iktar u bi tbissima . M' iniex ħa nħalli 'l Claude François jew 'l Michel Sardou jikkontaminawli widnejja , u fuq l- iPod nagħżel 'l - Alumbramento . U noħlom fuq Frar li ġej , meta suppost sejjer il- Brażil , fil- waqt li ntella' u nniżżel jekk nixtrix Coteaux de Languedoc jew Cotes du Rhone , jew sempliċiment Heineken . . . ILLEJLA MHUX XOGĦOL Fracchia la Belva Umana fadallu 135 Mb oħra biex jinżel . Illejla mhux ħiereġ . Noqgħod ġewwa ndoqq jew nara Mean Streets għall- ħames mitt darba . Waqt li qed nħejji l- ikla ta' llejla li tikkonsisti modestament f' soppa tal- qara aħmar , f' tentattiv inutli ta' dieta wara ġimgħa tħanżir , nitfa' 'l . ILLEJLA XOGĦOL Meta nkun ħa mmur indoqq , ma jkollix aptit nisma' mużika . Jew inkella xi ħaġa li m' għandha x' taqsam xejn mal- mużika li nkun ħa ndoqq . Waqt li ninduna li ma fadalli xejn x' nilbes , u ħa jkolli nistad fil- laundry bin għall- uniformi ta' llejla , nitfa' Voodoo ta' . Morna tajjeb . Iċ- qed jonħor mill- bogħod ( " bogħod " fid- dimensjonijet tal- flats Pariġini tfisser ħames metri ) . Sakra modesta fuqi li titfagħni f' burdata ta' nostalġija . Niftakar f' xi mħabba ta' l- imgħoddi , f' xi mħabba oħra mhux daqshekk ta' l- imgħoddi . L- inħir insistenti tad- denfil ma tantx imur ma' dan is- scenario . U għalhekk nitfa' l- headphones u noħlom ma' . Noħlom bi tbissima . l- iktar interessanti huma dawk fuq il- metro : 2 . għandu mill- inqas 4 itfal à charge 3 . wieħed minnhom qiegħed l- isptar St - Luc ġieli ssib wieħed ferm iktar eccentriku . . . darba telgħa wieħed fuq it- tram liebes nuċċali tax- xemx u suit tas- snin 70 u bagalja kollha tape ( li kien jidher " mhux moħħu hemm " ) f' kwartier chic ta' Bxl ( Louise ) u qal li joqgħod hemm u kien traduttur - interpretu u m' għandux flus biex jgħix . . . u beda jkanta diska ( bi vjolenza u mibgheda għall- hajja twahxek ) . Meta ma tantx tawh ħafna flus in- nies , sar tant vjolenti verbalment li telgħu l- pulizija għalih . Kien l- iktar bniedem patetiku imma tal- biża fl- istess ħin li qatt rajt f' ħajti . Ara kif jispiċċaw it- tradutturi - interpreti . . . L- iktar wieħed surrejali li hemm fil- metro Parigin huwa probabbli dak li jiġi jgħid ir- rapport tat- temp . Kulhadd jara kif ħa jdawwar lira . U ma ninsewx 'l dak li jiġi jaqra il- poeżiji ta' Apollinaire b' vuċi operistika . Fil- Ġermanja kont ltqajt ma ġenerazzjoni ta' buskers / tallaba / hobos li kienu jiġu ħdejk b' radio jgħajjat fuq ' static ' u ma jitilqux minn ħdejk sakemm tagħtihom xi ħaġa . Jew jiġu jonfħu fi strument li ovvjament ma jafux idoqqu , ħsejjes abominevoli . Forma pjuttost sinċiera ta' tallab . Speci tini xi ħaġa inkella nibqa ndejqek . Habib Taljan qalli li Napli hemm akkordjanist jdur ma' l- imwejjed tar- ristoranti li fuq daru għandu biċċa kartun b' dawn il- kliem : niżżilt compilation ta' musica popular brasileira minn fuq l- Itunes . . . fosthom Marisa Monte u Djavan . . u x- xogħol għoġobni . . . issa nifhem xi trid tgħid . . . Il- problema li dejjem insib fil- mużika braziljana hi li f' album tajjeb dejjem hemm ċans issib dik it- track atroci bi ħsejjes abonimevoli ta keyboards tas- snin tmenin , b' livell ta' bad taste li jikkwalifika għal Eurovision jew San Remo . Fl- istess ħin din l- inkonsistenza fit- " taste " insibha pjuttost " charming " .